период за дохода.
 Доходът на наето лице се разделя на:
 (1) брутен паричен или близък до паричния доход на наетото лице (PY010G);
 (2) брутен непаричен доход на наетото лице (PY020G);
 (3) социалноосигурителни вноски, внасяни от работодателя (PY030G).
 1.1.1. Брутен паричен или близък до паричния доход на наетото лице (PY010G)
 Отнася се до паричния компонент на възнаграждението на наетите лица, платим в брой
 от даден работодател на дадено наето лице. Същият включва стойността на всички
 социалноосигурителни вноски и данъци върху общия доход, платими от наето лице или
 от работодателя от името на наетото лице по социалноосигурителните схеми или на
 данъчните органи.
 Брутният паричен или близък до паричния доход на наетото лице включва следните
 елементи:
 – надници и заплати, изплащани в брой за отработеното време или извършената
 работа на основното или на някое второстепенно или случайно работно място;
 – възнаграждение за неотработено време (например платен отпуск);
 – по-високи ставки на заплащане за извънреден труд;
 – възнаграждения на директорите на неперсонифицирани дружества;
 – заплащане на работа на парче;
 – обезщетения на приемни родители за отглеждане на деца;
 – комисиони, бакшиши и парични подаръци;
 – допълнителни плащания (например, изплащане на 13-та заплата);
 – участие в разпределянето на печалбата и премии, изплащани в брой;
 – допълнителни плащания, базирани на производителността;
 – надбавки, изплащани за работа в отдалечени райони (считани като част от
 условията на работата);
 – надбавки за транспорт до и от работното място;
 BG 1 BG
 ---pagebreak--- – допълнителни плащания, извършвани от работодателите на техните служители
 или на бивши служители и други лица, отговарящи на изискванията за добавки
 за отпуск по болест, инвалидност, майчинство или правото на преживели лица
 да получават плащане по социалноосигурителни схеми, когато подобни
 плащания не могат да бъдат ясно разграничени като социалноосигурителни
 обезщетения;
 – плащания, извършвани от работодателите на наето лице вместо надници и
 заплати чрез социалноосигурителна схема, когато наетото лице не може да
 работи поради отпуск по болест, инвалидност или майчинство, ако подобни
 плащания не могат да бъдат ясно разграничени като социалноосигурителни
 обезщетения;
 – субсидии в брой, получени от работодателя за разходи за жилище.
 Брутният паричен или близък до паричния доход на наетото лице не включва:
 – плащания, направени от даден работодател за възстановяване на разходи,
 свързани с работата (например командировка);
 – плащания при прекратяване на трудовите правоотношения за обезщетяване на
 наетите лица за прекъсване на заетостта преди достигане на обичайната за тази
 работа пенсионна възраст и обезщетения поради уволнение (същите са
 включени под рубриката „Обезщетения за безработица“ (PY090G);
 – надбавки за разходи, които са свързани единствено с работата, като например
 тези за пътни и дневни или за защитно облекло;
 – изплащане на еднократни суми на обичайната дата за пенсиониране (същите са
 включени под рубриката „Социалноосигурителни обезщетения за старост“
 (PY100G);
 – заплащане при стачки, организирани от профсъюзите;
 – социалноосигурителни вноски, внасяни от работодателя.
 1.1.2. Брутен непаричен доход на наетото лице (PY020G)
 Отнася се до непаричните компоненти на дохода, които даден работодател може да
 предостави безплатно или на намалени цени на наетото лице като част от пакета на
 възнаграждението по трудовото правоотношение. (Ако се предоставят някакви стоки
 или услуги както